*Tämä artikkeli kertoo toimittajasta. Samannimisestä jalkapalloilijasta ja jääkiekkoilijasta katso Rauli Virtanen (jalkapalloilija).*

**Rauli Virtanen** (s. 28. kesäkuuta 1948 Alavus) on suomalainen tietokirjailija, freelancetoimittaja, ohjaaja, kuvajournalisti ja tv-tuottaja. Hän on saanut tiedonjulkistamisen valtionpalkinnon, Suomen Kuvalehden journalistipalkinnon, Urho Kekkosen 70-vuotisjuhlasäätiön tunnustuspalkinnon, Suomen Punaisen Ristin "Inhimillinen kädenojennus" -tunnustuksen, Puolustusvoimain sotilasansiomitalin ja Alfred Kordelinin palkinnon. Virtanen on raportoinut kymmeniltä kriisialueilta Vietnamin sodasta lähtien sekä matkustanut jokaisessa (194) maailman itsenäisessä valtiossa.

Virtanen valittiin Tampereen yliopiston journalistiikan vierailijaprofessoriksi lukuvuosiksi 2015–2016. 

Virtanen oli ehdolla vuoden 2017 kuntavaaleissa Espoon kaupunginvaltuustoon vihreiden listalta sitoutumattomana. Hänen henkilökohtainen äänimääränsä oli 879, ja hänet valittiin valtuustoon.

Virtasella on kolme poikaa.

Nuoruus ja uran alku
--------------------

Launeen yhteislyseon käynyt Rauli Virtanen aloitti toimittajanuransa vuonna 1968 kesätoimittajana lahtelaisen *Etelä-Suomen Sanomien* ulkomaantoimituksessa, jossa häntä pyydettiin kesäyliopiston espanjan-opintojen myötä erikoistumaan Latinalaiseen Amerikkaan. Syksyllä hän aloitti kansainvälisen politiikan ja tiedotusopin opinnot Tampereen yliopistossa, mutta ei pitänyt niiden teoreettisuudesta vaan lähti joulukuussa 1970 rahtilaivan mukana Rio de Janeiroon. Sieltä hän postitti juttuliuskoja ja diakuvia Suomeen, jossa agentti myi jutut maakuntalehdille ja lähetti rahat kirjeessä Virtasen kulloiseenkin osoitteeseen. Kymmenen kuukautta kestäneellä matkallaan Virtanen eteni vähitellen Riosta New Yorkiin, taustalukemistonaan Marcel Niedergangin kirja *The 20 Latin Americas*.

Kirjat
------

* *Latinalainen Amerikka huomisen varjossa*. Helsinki: Kirjayhtymä, 1979. ISBN 951-26-1728-5.
* *Saigonista Bagdadiin: Neljä vuosikymmentä ulkomaankirjeenvaihtajana*. Helsinki: WSOY, 2009. ISBN 978-951-0-35441-4.
* *Hiljaiset auttajat: Suomalaista katastrofityötä Turkin sodasta Haitiin*. Helsinki: WSOY, 2010. ISBN 978-951-0-36830-5.
* *Suezilta Afganistaniin: Suomalaiset rauhaa turvaamassa*. Helsinki: WSOY, 2011. ISBN 978-951-0-37872-4.
* *Kaivoja köyhille: Suomalaisen kehitysavun vuosikymmenet*. Helsinki: WSOY, 2013. ISBN 978-951-0-39439-7.
* *Reissukirja: Matkalla kaikissa maailman maissa*. Helsinki: WSOY, 2014. ISBN 978-951-0-40494-2.
* *Riosta Rotterdamiin*. John Nurmisen Säätiö, 2018. ISBN 9789529745579.
* *Täällä Rauli Virtanen : kohtaamisia Vietnamista Ukrainaan*. Helsinki: WSOY, 2023. ISBN 978-951-0-49417-2.

Valokuvanäyttelyt
-----------------

Plan Suomi - *"Tytöt kriiseissä"*, 2020.

Hamina Bastioni - *"Ihminen"*, 2021.

Tampere Talo - *"Saigonista Kiovaan"*, 2022.

Ålands Museum - *"Afganistan, människor och platser"*, 2022.

Helinä Rautavaaran museo - *"Kestävät kaupungit ja yhteisöt"*, 2022 - 2023

Hämeenlinnan kaupunginkirjasto - *"Evakot meillä ja muualla"*, 2023.

Lahti, Lanun aukio, Eino Kollin Säätiö - *"Evakot meillä ja muualla"*, 2023.

Foreign Correspondents Club, Bangkok with Embassy of Finland - *"All over the world with Rauli Virtanen"*, 2023-2024.

Bangkok Art and Culture Center (BACC), UN Women with Embassy of Finland - *"Asian women"*, 2024.

Lähteet
-------

1. 1 2 3  Hotakainen, Satu: Kriisialueilla työskentely vaatii pelisilmää.  *Kaleva*, 27.6.2018, nro 172, s. 36. Oulu:  Kaleva365 Oy. ISSN 0356-1356.
2. ↑  Rauli Virtanen lähtee vihreiden ehdokkaaksi kuntavaaleissa Länsiväylä. Viitattu 18.4.2017.
3. ↑  Kuntavaalit 2017 Rauli Virtanen *Tulospalvelu*. Yle Vaalit.  Arkistoitu 19.4.2017. Viitattu 18.4.2017.
4. ↑  Kuntavaalit 2017 Espoo *Tulospalvelu*. Yle Vaalit. Viitattu 18.4.2017.
5. ↑  Hiltunen, Anna-Kaisa: Ulkomaantoimittajan opas, Toimittaja Marcel Niedergangin reportaasikirja näytti nuorelle Rauli Virtaselle tietä uusiin maihin ja ammatinvalintaan (Arkistoitu – Internet Archive), *Ulkopolitiikka* 3/2016. Viitattu 25.9.2016.

Aiheesta muualla
----------------

* Yle Areena – Kuusi kuvaa Rauli Virtasen elämästä
* Yle Elävä arkisto: Ulkomaankirjeenvaihtaja Rauli Virtanen
* Rauli Virtanen kokosi kokemuksiaan ulkomaankirjeenvaihtajana, Kirjastokaista-video

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Suomi (KANTO)
* Yhdysvallat

 |
|  |
| Henkilöt | 
* Ritva
* Elonet

 |

 |